เรื่องร้องเรียน (ถนน) วันที่ 2022-07-09 07:10:45 — แขวงสามเสนใน เขตพญาไท กรุงเทพมหานคร
นิติบุคคลอาคารชุด ไอดีโอ พหลโยธิน-จตุจักร 
ส่งหนังสือร้องเรียนให้ตรวจสอบอาคารข้างเคียง ลงวันที่ 1/4/65 และส่งหนังสือติดตามเรื่อง ลงวันที่ 8/4/65 แต่ไม่ได้รับการตอบกลับเป็นลายลักษณ์อักษร ถึงการดำเนินและสิ่งที่สอบถาม

โดยขอให้ตรวจสอบอาคารบ้านข้างเคียง และสอบถามข้อมูลตามกฎหมายการขออนุญาตก่อสร้าง ภายหลังได้รับการติดต่อกลับผ่านทางโทรศัพท์จากคุณวิพัฒน์ ฝ่ายโยธา โดยให้ข้อมูลว่าอยู่ระหว่างการสืบข้อมูล ค้นหาแบบอาคาร และไม่สามารถแจ้งได้ว่าจะหาแบบพบหรือไม่ ซึ่งไม่สามารถตอบกลับเป็นลายลักษณ์อักษรหรือรายงานความคืบหน้ากับนิติบุคคลอาคารชุดฯได้ หากอาคารนี้สร้างก่อนปี พ.ศ. 2522 ถือเป็นตึกที่มีการก่อสร้างอยู่ก่อน ไม่ใช่การก่อสร้างตึกใหม่ ตามกฎหมาย การเจาะผนัง หรือการทุบรื้อ ถือเป็นการปรับปรุงซ่อมแซม ทำได้โดยที่ไม่ต้องแจ้งขออนุญาต ไม่เข้าข่ายต้องยื่นแบบขออนุญาตก่อสร้าง สำหรับความกังวลผลกระทบจากฝุ่นละออง รับเรื่องประสานงานให้ปิดกั้นพื้นที่ ในส่วนที่ให้เจ้าหน้าที่เข้าตรวจสอบพื้นที่ยังไม่สามารถดำเนินการได้ เนื่องจากเจ้าหน้าที่ยังหาเอกสารแบบเดิมไม่พบ และอาคารยังมีการปิดล็อค ไม่สามารถแจ้งกำหนดที่จะเข้าพื้นที่ตรวจสอบได้ ซึ่งข้อเท็จจริงพบว่าอาคารพาณิชย์ สูง 4 ชั้น ยังคงมีช่างเข้าดำเนินงานอยู่ชั้นบน และเปิดให้บริการร้านอาหารชั้นล่างของอาคาร

ดังนั้น ฝ่ายบริหารอาคาร จึงขอร้องเรียนต่อผู้อำนวยการเขต สำนักงานเขตพญาไท และหัวหน้าฝ่ายโยธาดำเนินการตรวจสอบ และตอบกลับนิติบุคคลอาคารชุดฯเป็นลายลักษณ์อักษรภายใน 7 วันนับจากวันที่ได้รับหนังสือ เนื่องจากการซ่อมแซมอาคารดังกล่าว ไม่ได้ดำเนินการซ่อมแซมตามแบบเดิม หรือปรับปรุงเพื่อเพิ่มความมั่นคงและแข็งแรง แต่เป็นการเปลี่ยนรูปแบบ และไม่มีการยื่นแบบขออนุญาต อีกทั้งผนังเดิมของอาคารไม่มีช่องเปิด(หน้าต่าง) แต่ทุบผนังกำแพงออกเพื่อเปลี่ยนเป็นหน้าต่าง ซึ่งกฎหมายกำหนดระยะของผนังที่มีช่องเปิดหรือระเบียง สำหรับอาคารสูงไม่เกิน 9 เมตร ต้องห่างไม่น้อยกว่า 2 เมตรจากแนวเขตที่ดิน และการประกอบกิจการร้านอาหาร ก็มีการเปิดหน้าต่างเลยเลยพื้นที่ มีการติดตั้งเครื่องระบายกลิ่นควัน ดูดมาปล่อยบริเวณสวนของโครงการ

***อาคารพาณิชย์รีโนเวท
เปิดกิจการร้านอาหาร 9/4/63 ค่ะ

จึงเรียนมาเพื่อทราบและดำเนินการตรวจสอบโดยด่วน

โปรดตอบกลับรายงานผล
ขอบคุณค่ะ